MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Hoolimata Etioopias mõju avaldanud tugevast kristlikust pärandist
on seal elavad 30 miljonit moslemit
kuulnud oma elu jooksul harva evangeeliumi.
Ometi on Jumal kutsunud töötegijaid sealsele tööpõllule
ja täna toimub seal ärkamine.
Tagakiusust pole küll pääsu,
aga julged Jumala Sõna kuulutajad
vallutavad evangeliseerides üha enam uusi alasid.
Üks meie koostööpartner on rajanud seal üle 300 koguduse
islamistlikkesse piirkondadesse.
Etioopias kogetavatest õnnistustest ja raskustest
räägib täna Märtrite Hääle tegevjuht Hannu Lahtinen.
Hannu, oled pea 20 aastat käinud Etioopias
ja räägid sellest maast ka, kui suurest imede ookeanist.
Millest see tingitud on?
See lähtub sellest, et kohalikudki on hämmingus,
kuidas varasemas ajaloos pole nii palju imesid sündinud.
Seda siis selle näol,
et nii paljud moslemid pöörduvad Jeesuse juurde.
Jeesus ilmutab end neile nii unenägudes kui nägemustes.
Et siis selliseid imesid sünnib seal.
Kogu see lugu on ilmselgelt su südameasi,
kuna oled nii pikka aega seal käinud.
Ka su raamatus "Ta kutsus mind", mis räägib paljuski su eluloost,
oled pühendanud terve peatüki Etioopiale.
Räägib siis su raamatki neist imedest?
Jah, seal on juttu sellest tööst.
Viimane peatükk räägib Etioopiast.
Kui põhjalikult seal seda teemat käsitletakse?
Ütleme nii, et pisut siit ja sealt,
aga ilmselgelt liiga vähe, sest tegu on nii suure ja laia teemaga.
Nii on suurem osa seal toimunust jäänud siiski rääkimata.
Üritame siis tänases saates seda viga veidi parandada.
Kuid räägime veidi ka ajaloost.
Vaadeldes Etioopiat misjonitöö vaatenurgast,
siis soomlastel on selles väga eriline koht.
Mida nimed Sanfred ja Anna-Liisa Mattson
Etioopia vaimuliku töö kontekstis tähendavad?
Tõsi ta on, et mõeldes misjonitöö peale Etioopias,
tundub, et Jumal on tahtnud eriliselt kasutada soomlasi
selle rahva heaks.
Soome on oma olemuselt olnud alati misjoni rahvas,
millest mul on väga hea meel ja ma loodan, et see jääbki nii.
Kui mõelda Etioopia ja sealse töö algusaegade peale,
siis sel aastal täitus 70 aastat sellest,
kui meie esimesed misjonärid - Sanfred ja Anna-Liisa Mattson
läksid Etioopiasse.
Nii on meil tegu juubeliaastaga.
Nad elasid Pietarisaares, tegeledes ettevõtlusega.
Nad valmistusid mingil hetkel minema Inglismaale...
See kõik on muide ka seotud selle suure imede ookeaniga.
Nad kohtusid Inglismaal tolleaegse Etioopia keisriga.
Väikesed, lihtsad soomlased kohtusid keisriga.
Keiser oli neist nii suures vaimustuses, et andis neile loa minna Etioopiasse,
lubades neile seal ka maad jne.
Sellest saigi alguse Sanfred ja Anna-Liisa Mattsoni teenistus.
Mitmed etioopialased on öelnud mulle,
et nad on Sanfred ja Anna-Liisa Mattsoni töö vili.
Nad jagasid minugagi Jeesuse sõnu Johannese evangeeliumist:
"Kui nisuiva ei lange maasse ega sure,
ei saa see ka kanda vilja."
Nende elu "suri" Etioopia heaks, aga sellest tuli esile tohutu vili
ja sealt edasi on tulnud juba muud asjad.
Soomest on läinud Etioopiasse tõeliselt suur kamp misjonäre.
Ma isegi õppisin Pohjanmaal ühes misjonikoolis inglise keelt,
mis oli Mattsonite poolt rajatud.
Sanfred on ju ka maetud Etioopiasse? Või lausa nad mõlemad?
Sanfred on tõesti maetud Etioopiasse ja ta hauakivil on Johannese 3:16:
"Sest nõnda on Jumal maailma armastanud..."
Jumal armastab seda maailma nii väga,
et Ta andis selle heaks oma parima - oma Poja.
Imeline lugu!
Mattsonite "nisuiva suremisest" sündis Etioopias nelipühiliikumine.
Neid nelipühiliikumisi on teisigi,
kuid milline seal praegu eksisteerib?
Mattsonid olid üldse kogu maailmas kõige esimesed nelipühi misjonärid,
kes Etioopiasse läksid.
Nii et nad olid igas mõttes teerajajad.
Etioopia kaasaegne misjonitöö on igati tipptasemel.
See on olnud igati edukas
ja sellest on tõusnud esile erinevaid nelipühiliikumisi.
Kenneth'i nelipühiliikumine, kuhu kuulub 2 miljonit kristlast.
Täisevangeelne nelipühiliikumine, kuhu kuulub 6 miljonit kristlast
ja mitmed teisedki, mille arvu teab ainuüksi taevas.
Kuid võimsad kogudused on tõusnud esile
ja Jumala töö läheb edasi,
levides kogu rahva seas.
Soomlaste jaoks on oluline seegi,
et Etioopias on maailma suurim luteri kirik Mekane Yesus,
avaldades mõju oma maale.
Paljud Soomegi luterlased on osalenud nende töös,
ehk siis soomlased on avaldanud seal mõju mitmel eririndel.
On sul olnud mingeid kokkupuuteid selle Mekane Yesus kirikuga?
Mekane Yesus on eriti tugev, kasvav ja vägagi karismaatiline kirik.
Märtrite Hääl teeb nendega ka Aken 10/40 kaudu koostööd,
kuulutades moslemite aladel evangeeliumi.
Me varustame noori erinevatest kirikutest -
sh siis ka Mekane Yesus kirikust,
et kristlased viiks evangeelset sõnumit edasi.
Nii et efektiivne ja tore töö on käinud seal juba aastakümneid.
Samas on moslemid elanud seal ikka üsna pikalt juba.
Vaatamata sellele, et oma päritolult oli Etioopia kristlik maa.
Moslemid aga on elanud omas keskkonnas
ja ilma evangeeliumita.
Kuidas siis moslemiteni üldse jõuti?
Etioopia kohta peab ütlema,
et sel on ikka täiega hämmastav ajalugu.
Ka islamiga seoses.
1400 aastat tagasi, mil islam Araabias sündis,
oli nende toetajaskond väga väike ja nad langesid tagakiusu ohvriks.
Paljud neist põgenesid ka Etioopiasse,
mis esimestel aastasadadel oli väga kristlik maa.
See oli aeg, mil mitmed Etioopia evangelistid
võitsid Etioopiasse põgenenud moslemeid Jeesusele.
Moslemid meenutavad seda hea sõnaga,
kuidas Etioopia võttis neid pagulastena vastu.
Nii nagu mõni aasta tagasi Soomet tabanud pagulaste laine ajal,
kus üks moslem ütles mulle: "Hannu, see on teine kord,
kui kristlased võtavad moslemeid enda juurde varju."
Küsisin, mida ta selle all mõtleb ja ta viitas sellele,
et esimest korda tehti seda Etioopias ja nüüd siis Soome tegi sama.
Kui mõelda, kuidas see kõik algas...
Tõsi, täna elab Etioopias 35 miljonit moslemit,
kelleni kristlased pole suurt palju evangeeliumiga jõudnud.
Nende vahel laiutab suur kuristik nagu mitmes teiseski kohas maailmas.
Kristlaste ja moslemite vahel on viha, vääriti mõistmisi jne.
Vägagi traumaatiline ajalugu ja palju vihkamist.
Paljud isegi ei uskunud ega usu, et moslemid võiks pöörduda.
Kuid enam kui 20 aastat tagasi hakkas Etioopias juhtuma nii,
et Jumala pale pöördus moslemite poole,
kui nii võiks öelda.
Soometki on külastanud mees nimega Teklo,
kes aastakümneid tagasi oli väike poiss.
Keegi misjonär oli Etioopias ringi tuuritamas
ja oli meeleheitel sellest, et suurt palju midagi nagu ei toimu.
Kuid seal oli üks väike poiss, kes vastas altarikutsele.
Selleks poisiks oli Teklo
ja ta sai sel hetkel kristlaseks.
See misjonär ei teadnud, mis edasi sai,
aga Teklo, sirgudes suuremaks, kohtas kahte moslemit.
Üks neist oli rahumeelne ja teine radikaalist fanaatik.
Jumal kõnetas Teklot ja ütles: "Kui sa kord suureks saad,
siis ma juhin sind just selliste inimeste juurde.
Paljud neist vihkavad mind, aga sa saad nägema minu au."
Milliseks siis Teklo teekond kujunes?
Teklo on väga tark mees.
Ta õppis Inglismaal IT'd, saades IT spetsialistiks.
Olles võimekas noor mees,
sai temast Kenneth'i nelipühiliikumise peasekretär.
Ta oli väga mõjuvõimas isik.
Kuna Soome nelipühilased
teevad koostööd Kenneth'i nelipühiliikumisega,
siis ta kutsuti ühele me misjonikonverentsile.
Selle konverentsi raames toimus väikeses Tuusula nelipühi koguduses
pühapäevane teenistus, kus Teklo jutlustas.
Peale jutluse lõppu oli vist koguduse pastor see,
kes läks Teklo juurde ja andis talle edasi prohvetliku sõnumi.
Ta kordas neid samu sõnu,
mida Jumal oli Teklole juba noorpõlves rääkinud.
"Kui suureks saad, juhin sind moslemite sekka,
kus saad nägema minu au."
Ja siis see sõnum ütles veel: "Nüüd on see aeg käes.
Minnes tagasi oma kodumaale, hakkavad need asjad sündima."
Teklo naases Etioopia pealinna,
kus ta sai ühest maapiirkonnast telefonikõne.
Ühest kogudusest helistati ja kutsuti ta kiiresti kohale,
kuna seal möllavat tsunami.
Kui vaadata Etioopia kaarti, siis see on ju kõik üks suur sisemaa,
mispeale Teklo küsis, kuidas seal saab tsunami möllata?
Ta sõitis pika maa maha, et sinna minna.
Nende tsunami seisnes selles,
et kogudusse oli tulnud kuus moslemite juhti -
oma täies rüüs ja hiilguses.
See soomlaste poolt ehitatud kirik asus moslemite aladel
ja nad pelgasid seda.
Mis seal siis juhtus?
Tegu polnudki moslemitega, kes tahtnuks seda kirikut õhku lasta.
Juhtus hoopis see,
et sellele eelnenud reedel, mis on moslemite peamine palvepäev
olid mošeedes tuhanded moslemid koos palvetamas.
Korraga aga ilmus neile üks suur valge kuju,
keda kõik mošees olijad nägid.
Palvust juhtinud šeik kuulis sõnu: "Lõpeta see kõik,
sest sa juhid inimesi pimedusse ja hukatusse.
Olen valinud sind päästma oma rahvast."
Ühtlasi jagati talle juhiseid osta endale linnast raadio
ja kuulata üht kindlat kanalit, kus kuulutati evangeeliumi Kristusest.
Šeigil kästi ka saata oma peamised esindajad
sinna väikesesse kirikusse,
et saada teada, mida ristiusk endast üldse kujutab.
Nii siis Teklo kohtuski nendega, jagades neile õpetust.
Kõigi nende päevade möödudes põlvitasid need mehed maha
ja tunnistasid Jumala Isa auks, et Jeesus Kristus on Issand.
Ja sealt läks juba kogu lugu edasi.
Näeme siin evangeeliumiga võidetud mosleme,
kuigi mitte kõik ei suutnud seda mõista.
Mainisid enne lõhet kristlaste ja moslemite vahel,
mis käib vist ka selle tööga kaasas
ja mitte kõik polnud selliste muutuste üle rõõmsad.
No eks see algul tekitas ikka küsimusi, kas moslemi pöördumine on ikka ehe,
aga tänaseks on Etioopias
saanud juba nii paljud moslemid kristlasteks,
et neid leiab kõigist evangeelsetest kogudustest
ja täna see pole enam mingi teema.
Nüüd aga siis tulemegi tänapäeva
ja vaatame üheskoos
me koostööpartnerist kooli juhi Modi lugu selle kohta,
mis seal täna toimub.
Mina olen Modi
ja ma töötan ühingu Aken 10/40 üldjuhina.
Ühlasti aga teeme ka koostööd Märtrite Häälega.
Teeme tööd inimeste seas, kes ei ole veel kuulnud Jeesusest.
Näete me selja taga üht mošeed
ja me tegutseme nendegi moslemite seas.
Alates Aken 10/40 projekti käivitumisest, kuni tänaseni
on 27 000 moslemit pöördunud Jeesuse juurde
ja me oleme rajanud nende keskel ka 300 kogudust.
Lisaks oma põhiteenistusele
tegutseme ka tagakiusatud inimeste heaks,
toetades ja aidates neid Märtrite Hääle abiga.
Aitäh teile!
Võimas lugu!
27 000 moslemit on pöördunud Jeesuse juurde
ja rajatud on üle 300 koguduse.
Modi on innukas, samas üsna uus vend selles töös.
Mis mehega siis on tegu?
Mäletan Modit juba aastate tagusest ajast,
kui ta ei osanud veel inglise keeltki.
Teklo on alati kaasanud noori sellesse töösse,
et nad võiks kasvada selles.
Modi kuulub Mekane Yesus kogudusse
ja on tegelikult lastekodust pärit.
Jumal andis talle kord nägemuse, kus ta suhtles moslemitega.
See on imeline lugu
ja me oleme sellest raadiosaategi teinud.
Teklo ja Modi teed kohtusid
ja Modist kiirgas välja Jumalale meelepärane süda.
Ta on Jumalale meelepärane mees.
Nii ongi temast saanud seal ka projekti Aken 10/40 uus juht
ja me teeme temaga koostööd.
Tundub, et sealsel tööl pole lõppu, aga nad tahavad teha enamat.
Näeme ekraanil kolme noolega pilti.
Mida need nooled endast kujutavad?
Seda, et sealne töö ei piirdu vaid Etioopiaga.
Rajasime 15 aastat tagasi selle töö toetuseks
misjonimeelse koolituskeskuse, kus sai ka see visioon esile toodud.
Ehk siis, Etioopias küll rajatakse moslemite sekka kogudusi,
aga seda tehakse ka Põhja-Aafrikas, Lähis-Idas ja Somaalias.
Nagu ka projektis Aken 10/40,
kuhu on samuti kaasatud Põhja-Aafrika ja Lähis-Ida.
Ehk siis seal, kus on vähe evangeeliumit,
sinna ka me visioon ulatub.
Nad on hiljaaegu suunanud oma töö ka ühe uue hõimu suunas
Etioopia sisepiiri mail.
Tegu on silde hõimuga
ja selle kohta näeme nüüd ka väikese videoklipi.
Oleme nüüd kohale jõudnud.
Siinses väikeses palvelas tehakse parasjagu ajalugu.
Silde hõimu mehed, kes on pöördunud isalmist kristlusesse
on kohe, kohe saamas ristitud.
Saime veel enne seda palvetada koos ja lugeda Jumala Sõna.
Sain kuulda nende lugusid,
kuidas Jeesus on päästnud neid sügavast islami pimedusest.
Osad neist on kuulunud üsna radikaalsetesse rühmitustesse,
tsiteerides Koraani.
Mu selja taga kostuvad aplausid annavad kinnitust ristimisest
ja Jumala Kuningriik laieneb ka nendeni,
kes pole Temast veel kuulnud.
Osa neist on pidanud juba kannatama evangeeliumi pärast
ja neid pannakse proovile.
Kanname neid ikka palves ja täname Jumalat selle päeva eest!
Mis hõimuga on selle silde hõimu näol tegu?
Lugesin nende kohta Joosua projekti materjalidest.
Joosua projekt keskendub rahvastele,
kelleni veel pole evangeeliumiga jõutud.
Tegu on täiesti islamistliku hõimuga.
Nad samastavad end väga palju araablastega.
Tegu on väga mõjuvõimsate moslemitega
ja ka kaupmeestega.
Pole teada, et nende keskel oleks olnud kogudusi,
aga viimastel aegadel on avanenud imeline uks nende sekka
Nagu seal videoski rääkisin,
oli seal parasjagu ristimisteenistus käimas.
Me Märtrite Häälena toetame igasugust eesliini tööd
ja nii oli üks sealsetest eesliini töötegijatest ühes piirkonnas,
kuhu need usklikuks saanud silde hõimu mehed tulid.
Nad tulid sinna salaja
ja me tasusime sealse mitmepäevase ürituse eest,
kus neile õpetati hommikust õhtuni Jumala Sõna.
Palvetasime koos ja pidasime ka selle ristimisteenistuse.
Umbes 120 inimest on saanud kristlaseks.
Neil oleks liiga ohtlik kanda endaga Piiblit kaasas,
mistõttu nad loevad seda mobiilist.
Ühtlasi ei kogne nad suuremates, kui vaid 3-liikmelistes puntides.
Tegu on maakogudusega, kelle tööd tahame toetada.
Seal tegutseb ka kool,
mis läkitabki siis töötegijaid just selliste hõimude sekka.
Millised õpilased seal sel aastal õpivad?
Tänu koroonale, mis on raskesti tabanud ka Etioopiat,
on kooli tegevuses tekkinud hetkel paus
ja mingeid kursusi ei ole peetud.
Ja kuna majanduseski on rasked ajad,
ei saanud mitmed inimesed seda kooli enam toetada.
Nii et selles mõttes on meeleolu olnud sünge.
Hiljuti aga toimus siis esimene kursus, mida ka Märtrite Hääl toetas.
See toimus oromo-keelsetele inimesele.
Oromo on üsna suur etniline grupp, kuhu kuulub vähemalt 25 milj inimest.
Nad on püüdnud saada iseseisvaks ja palju on olnud rahutusi.
Oromod on saanud maailma jaoks tuntuks ka selle poolest,
et Etioopia uus peaminister Abiy Ahmed,
kes pälvis 2019. aastal ka Nobeli preemia,
on ka oromo.
Ühtlasi oli huvitav teada saada,
et Abiy Ahmed on täisevangeelse koguduse liige
ja usub Jeesusesse Kristusesse.
Oromite seas on palju sunni moslemeid
ja islam on väga tugevalt juurdunud nende seas.
See on seotud ka nende usuga loodusesse.
Palju müstikat, looduse ja vaimude kummardamist.
Kuid see kursus, mida peeti, oli oromi keeles
ja Modi, keda ennist nägime - Aken 10/40 juht,
on ka orom ja tõlkis kogu lugu oromi keelde.
Imeline oli näha sinna kokku tulnud noori.
Ühtlasi käis seal kõva palvetamine,
mistõttu oli tunne, et katus tõuseb lendu.
Koht, kus see toimus - soomlased toetasid seda omal ajal.
Seal oli midagi erilist.
Intervjueerides sealseid inimesi me raadiosaadete tarvis,
nägin midagi ebatüüpilist - nimelt seda, et mehed nutavad.
Iga viimne kui mees nuttis.
Eriti see, kui ristitee reaalsus neile täiega kohale jõudis.
Nad olid kaotanud töö, vara, pere; saanud peksa jne.
Siinkohal aga mõtlen heldinult ühe rõõmsameelse noormehe peale,
kes oli laulja.
Pärit täiesti islamistlikust oromo hõimust.
Ta leidis Jeesuse, mis on täiesti omaette lugu,
aga ta koges seetõttu hülgamist.
Ema ei rääkinud temaga enam ega andnud süüa.
Siis aga jäi ema raskesti haigeks
ja poeg läks kõigest hoolimata ta juurde, öeldes:
"Jeesus, ilmuta nüüd oma nimel oma au!"
ja ema tõusis haigevoodist.
Õde ei tahtnud teda ka näha,
aga sattus siis mootorratta õnnetusse ja murdis oma kaela,
nii et ta ei saanud end enam liigutada.
Kogu suguvõsa oli kohal ja see noor mees ütles:
"Jeesus, ilmuta nüüd oma au!"
ja läks ning palvetas kogu suguvõsa ees oma õe eest.
Õde sai terveks
ja kõige selle kaudu hakkas evangeelium liikuma.
Soome Märtrite Hääl toetab sealset evangelistide väljaõpet.
Osa soomlasi käib seal õpetamas ja me toetame ka majanduslikult.
Millist tuge me veel neile osutame?
On ülimalt oluline toetada regulaarselt neid eesliini evangeliste.
Sh nende koolitamist, mille kaudu nad saavad hea varustuse
ja selle kaudu on sündinud ka palju uusi kogudusi.
Lisaks sellele aitame me tagakiusu alla sattunud kristlasi.
Räägime neist lähemalt eelolevates ajakirjades ja saadetes
ja kampaaniatest, kuidas kaasa lüüa.
Üks inglise keele õpetaja, kes alles hiljuti pöördus islamist,
pidi põgenema
ja me aitame tal tasuda üüri eest ning muudeski asjades.
Tegu on laiaulatusliku tööga, kuna maa on ju suur
ja neil on seal töövahendiks üks maastur.
Kuid teel silde hõimu juurde ütles see maastur üles.
Kuid tänu Jumalale, et mitte kuskil keset tühermaad!
Ja tagasiteel pealinna ütles see uuesti üles.
Nii oleme otsustanud osta neile mõne uuema auto.
Küll kasutatud maasturi, aga sellise, millest oleks neile kasu,
kui nad pikkade vahemaade tagant kõike seda tööd teevad.
See on oluline lugu, mille osas neid aidata.
Ka seetõttu, et neil oleks turvaline.
Huvitav on kõike seda kuulda.
Enam uudiseid Aafrika, Lähis-Ida ja Aasia kohta
leiate Märtrite Hääle ajakirjast,
mida võib endale ka tasuta tellida kodulehelt www.marttyyrienaani.fi
Tasuta ajakiri, mis ilmub üle kuu ja vahepealsel ajal siis uudiskirjad.
Püsige kursis maailmas toimuvaga,
ühtlasi ka palvetades ajakirjas väljatoodud teemade eest.
Facebookis ja Youtubes on ka me palveteenistuste otseülekanded
teisipäeviti kell 18.00.
Pühendage oma aega tagakiusatud kristlaste heaks
ja tulge koos meiega palvetama, kandes need asjad Jumala ette.
Aitäh, et olite meiega ja õnnistusi!
Tõlge: Anne-Ly Raukas